
	Р Е П У Б Л И К А   Б Ъ Л Г А Р И Я
К О М И С И Я   З А   П Р О Т И В О Д Е Й С Т В И Е   Н А
К О Р У П Ц И Я Т А   И   З А   О Т Н Е М А Н Е   Н А   Н Е З А К О Н Н О    П Р И Д О Б И Т О Т О   И М У Щ Е С Т В О
София 1000, пл. "Света Неделя" №6,  тел: (+359 2)  9401 444, факс: (+359 2) 9401 595




Р Е Ш Е Н И Е  
№  РС-395-19-054

Днес, 28.08.2019 година, в град София, Комисията за противодействие на корупцията и за отнемане на незаконно придобитото имущество, в състав:

Заместник - председател: Антон Славчев
Член: Антоанета Цонкова
Член: Пламен Йоцов

У С Т А Н О В И:
Производството е по реда на чл. 71, ал. 1, предл. 1 от Закона за противодействие на корупцията и за отнемане на незаконно придобитото имущество и е образувано по сигнал с рег. № ЦУ01/С-395/21.05.2019г. 
Сигналът е подаден против Красен К. Кралев – министър на младежта и спорта и Стоян Х. Андонов – заместник министър на младежта и спорта. 
По същество, твърденията в сигнала са, че със Заповед № РД-10-1/18.04.2019г. на министъра на младежта и спорта е отнет спортния лиценз на сдружение „*******“. На 19.04.2019г. е издадена Заповед № РД-10-2/19.04.2019г. от заместник-министър на младежта и спорта Стоян Андонов, упълномощен със Заповед № РД-09-191/18.04.2019г. на министъра на младежта и спорта, за издаване на безсрочен спортен лиценз № * на „*******“.  Сдружение „******* е оттеглило предоставеното на „*******“ право по планиране, организиране и провеждане на дейности, свързани с ****** спорт на територията на Република България.
Към сигнала са приложени сигнал от 07.05.2019г., заповед № РД-10-1/18.04.2019г., молба от 19.02.2019г., сигнал № 39 от 22.04.2019г., декларация № 40/22.04.2019г., молба от 11.02.2019г., уведомление от 18.01.2019г., писмо от 21.02.2019г.,  писмо от 09.01.2019г. с приложение образец № 6 към чл. 19, ал. 1, т. 1 от Наредба № 6/10.05.2018г., пълномощно, справка от търговски регистър по отношение „***“ и сдружение „***“.
С оглед твърденията в сигнала, Комисията е изискала и събрала следните доказателства: Писмо вх. № ЦУ01/14496/28.06.2019г. на КПКОНПИ с приложения – Заповед № КВ-178/08.08.2018г., декларация по чл. 35, ал. 1, т. 1 от ЗПКОНПИ от 28.08.2018г., декларация за обстоятелствата по чл. 19, ал. 7 от ЗА от 28.08.2019г., декларация по чл. 35, ал. 1, т. 3 от ЗПКОНПИ от 19.02.2019г., писмо изх. № 03-03-31/28.08.2018г., Заявление вх. № 87/14.08.2018г., Заявление вх. № РД-33-1213/17.08.2018г., Заявление от 09.08.2018г., Заявление от 11.08.2018г.; писмо вх. № ЦУ01/14853/04.07.2019г. на КПКОНПИ; Решение за избиране на Министерски съвет от 04.05.2017г., клетвен лист от 04.05.2017г.; писмо вх. № ЦУ01/14850/04.07.2019г. на КПКОНПИ с приложения – Заповед № РД-10-1/18.04.2019г., Заповед № РД-09-191/18.04.2019г., Заповед № РД-10-2/19.04.2019г., Спортен лиценз № *  от 19.04.2019г., писмо с вх. № ЦУ01/16212/25.07.2019г. на КПКОНПИ с приложение съгласно текста на писмото; писмо с вх. № ЦУ01/16397/29.07.2019г. на КПКОНПИ с приложение съгласно текста на писмото;
Служебно е направена справка в НБДН -2бр и Търговски регистър и регистър на юридическите лица с нестопанска цел.

След като обсъди събраните в хода на административното производство доказателства, комисията установи следното от фактическа страна:

Сигналът е подаден  от лице с посочено име, длъжност, адрес, телефон и е подписан.
Красен К. Кралев е избран за министър на младежта и спорта с Решение от 04.05.2017г. на 44-то Народно събрание и е положил клетва, видно от приложения клетвен лист на 04.05.2017г.
Със Заповед № КВ-178/08.08.2018г. на министър-председателя на Република България е назначен Стоян Х. Андонов на длъжността заместник-министър на младежта и спорта.
От направена справка в Търговски регистър и регистър на юридическите лица с нестопанска цел се установи, че Сдружение „*******“, ЕИК ********* е с представляващ К. М. и орган на управление – Управителен съвет състоящ се от К. М., М. М., Й. З., Т. В., В. Ч., П. П. и Т. Ж. Сдружението е определено за извършване на дейност в обществена полза.
От направена справка в Търговски регистър и регистър на юридическите лица с нестопанска цел се установи, че Сдружение „*******“, ЕИК ********* е юридическо лице.
От направена справка в Търговски регистър и регистър на юридическите лица с нестопанска цел се установи, че Сдружение „***********“, ЕИК ******** е юридическо лице.
Не се установи Красен К. Кралев и Стоян Х. Андонов да са представляващи или членове на орган на управление на някое от горните дружества.

Със Заповед № РД-10-1/18.04.2019г. на Красен Кралев, в качеството си на министър на младежта и спорта е отнета спортната лицензия № ****** на Сдружение „*******“, ЕИК *********, издадена на основание чл. 17, ал. 1 от Закона за физическото възпитание и спорта, последно подновена със Заповед № РД-10-9/25.06.2018г. на министъра на младежта и спорта. Като мотиви на заповедта е посочено, че по аргумент от § 6, ал. 1 от ПЗР на ЗФВС лицензираните по реда на отменения ЗФВС (отм. ДВ, бр. 86/2018г.) спортни федерации запазват правата си, произтичащи от издадената им спортна лицензия, като от датата на влизане в сила на ЗФВС (18.01.2019г.) спрямо тях са приложими новите материалноправни разпоредби, доколкото не са обхванати от срока по § 6, ал. 1 от ПЗР на ЗФВС. В Министерство на младежта и спорта (ММС) е постъпило писмо от 17.01.2019г. от сдружение „**********“ във връзка с което от сдружението са изискани допълнителни  документи, представени с писмо от 17.04.2019г. Въз основа на горните документи, правилата на МСК на *** (***) и кореспонденция между ММС и президента на *** се е установило, че съгласно чл. 1.4.1 от МСК на *** международната организация признава само една национална организация, която притежава т.нар. „национална спортна власт“ и която осъществява контрол върху ***** спорт в съответната държава. За Република България тази организация е сдружение „*********“ (***). Съгласно чл. 1.6 и чл. 1.7 от МСК на *** организацията, притежаваща „националната спортна власт“ може да делегира правата си като такава на други организации (клубове), както и да ги оттегля, като уведоми *** за оттеглянето. Тези права са били делегирани от *** на Сдружение „*******“ и с решение на Управителния съвет на *** от 16.01.2019г. са оттеглени, като за оттеглянето *** е уведомило президента на *** с писмо от 28.01.2019г. В интернет страницата на *** за България е посочена единствена организация – *******. Произтичащите от това последствия са, че Сдружение „*******“ вече няма правата по чл. 27, ал. 1, т. 2 от ЗФВС, а именно да представлява страната на международни спортни състезания, да организира и провежда международни първенства по смисъла на чл. 27, ал. 1, т. 4 от ЗФВС и произтичащата от това невъзможност да определя състава на националните отбори по чл. 27, ал. 1, т. 6 от ЗФВС. От момента, в който *** е оттеглила правата от Сдружение „*******“, съгласно чл. 1.6 и чл. 1.7 от МСК на ***, българските състезатели нямат право да участват в международни състезания от името на Сдружение „*******“. Въз основа на изложеното е прието, че на основание чл. 24, ал. 1, т. 12 от Закона за физическото възпитание и спорта следва да бъде отнета спортната лицензия на Сдружение „*******“.
Със Заповед № РД-09-191/18.04.2019г. на Красен Кралев, в качеството си на министър на младежта и спорта, Стоян Х. Андонов, заместник-министър на младежта и спорта е оправомощен да осъществява правомощията на Министър на младежта и спорта на 19 април 2019г.
Със Заповед № РД-10-2/19.04.2019г. Стоян Х. Андонов – заместник министър съгласно  Заповед № РД-09-191/18.04.2019г., е издал на Сдружение с нестопанска цел за осъществяване на общественополезна дейност „*******“, ЕИК *********, безсрочен спортен лиценз № * за спортна федерация по чл. 18, ал. 2, т. 1 от ЗФВС за вида спорт: ***** спорт. В мотивите на заповедта е посочено, че Сдружение „*******“ е подало заявление на 18.04.2019г. с приложени документи с искане за издаване на спортен лиценз. Заявлението и документите са разгледани от Комисията по лицензиране и регистриране (КЛР) на заседание на 19.04.2019г. Въз основа на протокола/протоколите от работата на КЛР се установява, че Сдружение „*******“ е представило документите по чл. 21, ал. 1 от ЗФВС, отговаря на изискванията на чл. 20 от ЗФВС и не са налице основания за отказ по чл. 23, ал. 1 ЗФВС, поради което предложението на КЛР по чл. 3, ал. 5 от Правилника за прилагане на ЗФВС е мотивирано и на заявителя следва да бъде издаден спортен лиценз, който съгласно чл. 19, ал. 2 от ЗФВС е безсрочен. На 19.04.2019г. е издаден и безсрочен спортен лиценз № * на „*******“ от Стоян Андонов за министър на младежта и спорта.
В писмо вх. № ЦУ01/14850/04.07.2019г. на КПКОНПИ от главния секретар на Министерство на младежта и спорта се посочва, че Заповед № РД-10-1/18.04.2019г. и Заповед № РД-10-2/19.04.2019г. са оспорени по съдебен ред пред Върховния административен съд.
От направената справка за съпруга  и родствени връзки за роднини по права линия, по съребрена линия – до четвърта степен, включително и по сватовство – до втора степен, включително за Красен К. Кралев и Стоян Х. Андонов, се установи, че същите нямат родствена връзка с  К. М., М. М., Й. З., Т. В., В. Ч., П. П. и Т. Ж. – членове на Управителния съвет на Сдружение „*******“.

Въз основа на така изяснената фактическа обстановка, комисията установи следното от правна страна:

За да е осъществен конфликт на интереси по смисъла на чл. 52 от ЗПКОНПИ, следва да са налице три кумулативно изискуеми предпоставки: лице, заемащо висша публична длъжност, наличие на частен интерес, който може да повлияе върху безпристрастното и обективно изпълнение на правомощията или задълженията му по служба и упражнено властническо правомощие, повлияно от частния интерес.
Легалните дефиниции на понятията частен интерес и облага се съдържат в чл. 53 и  чл. 54 от ЗПКОНПИ. Частен интерес е всеки интерес, който води до облага от материален или нематериален характер за лицето, заемащо висша публична длъжност или за свързаното с него лице, т.е. за да е налице частен интерес, следва да има реална възможност за настъпване на облага. Облага е всеки доход в пари или имущество, включително придобиване на дялове или акции, както и предоставяне, прехвърляне или отказ от права, получаване на стоки или услуги безплатно или на цени, по – ниски от пазарните, получаване на привилегия или почести, помощ, глас, подкрепа или влияние, предимство, получаване на или обещание за работа, длъжност, дар, награда или обещание за избягване на загуба, отговорност, санкция или друго неблагоприятно събитие.
Като министър на младежта и спорта Красен К. Кралев е лице, заемащо висша публична длъжност по смисъла на чл. 6, ал. 1, т. 3, предложение трето от ЗПКОНПИ. 
Като заместник-министър на младежта и спорта Стоян Х. Андонов е лице, заемащо висша публична длъжност по смисъла на чл. 6, ал. 1, т. 3, предложение четвърто от ЗПКОНПИ. 
С оглед горното КПКОНПИ е компетентна да разгледа подадения сигнал.
Съгласно чл. 24, ал. 1, т. 12 от Закона за физическото възпитание и спорта (ЗФВС), министърът на младежта и спорта или оправомощено от него длъжностно лице с мотивирана заповед отнема спортния лиценз, когато спортната федерация: е с отнето или прекратено членство в съответната международна спортна организация с влязъл в сила акт на международната организация.
Съгласно чл. 22, ал. 1 от ЗФВС министърът на младежта и спорта или оправомощено от него длъжностно лице се произнася по заявлението и приложените към него документи по чл. 21, ал. 1 от същия закон, с мотивирана заповед в срок до 4 месеца от подаването му. Министърът на младежта и спорта или оправомощено от него длъжностно лице издава спортен лиценз, когато не са налице основания за отказ, и вписва спортната федерация и спортните клубове - нейни членове, в регистъра по чл. 9, ал. 1, т. 1, съгласно чл. 22, ал. 7 от ЗФВС.
От значение за установяване или не установяване конфликт на интереси е конкретно поведение на лицето, заемащо публична длъжност при изпълнение на правомощията му по служба, както и дали това поведение е в частен интерес - негов или на свързано с него лице.
В хода на производството се установи, че Красен К. Кралев и Стоян Х. Андонов не са свързани лица по смисъла на § 1, т. 15, б. „а“ от ДР на ЗПКОНПИ с  К. М., М. М., Й. З., Т. В., В. Ч., П. П. и Т. Ж. – членове на Управителния съвет на Сдружение „*******“. Красен К. Кралев и Стоян Х. Андонов не са свързани лица по смисъла на § 1, т. 15, б. „а“ от ДР на ЗПКОНПИ и със Сдружение „*******“.
В качеството си на министър на младежта и спорта, Красен К. Кралев е издал Заповед № РД-10-1/18.04.2019г. за отнемане на спортната лицензия № ***** на Сдружение „*******“.
Упражнените правомощия по служба от Красен Кралев, във връзка с издаването на заповед за отнемане на спортната лицензия на Сдружение „*******“ не са в частен интерес – негов или на свързано с него лице по смисъла на § 1, т. 15, б. „а“ от ДР на ЗПКОНПИ.  Това е така, тъй като отнемането на лиценз не води до облага и частен интерес. Освен това отнемането на лиценза от „*******“ и издаването на лиценз на „*******“, не може да обоснове частен интерес за Красен Кралев, тъй като той не е свързано лице със сдружението получило лиценза.
Стоян Х. Андонов – заместник-министър на младежта и спорта е издал Заповед № РД-10-2/19.04.2019г., с която е упражнил правомощия за министър на младежта и спорта, съгласно Заповед № РД-09-191/18.04.2019г., като е издал на Сдружение с нестопанска цел за осъществяване на общественополезна дейност „*******“, ЕИК *********, безсрочен спортен лиценз № * за спортна федерация по чл. 18, ал. 2, т. 1 от ЗФВС за вида спорт: **** спорт, както и е издал самия лиценз.
Липсата на свързаност налага извода, че упражнените правомощия по служба от Стоян Андонов, във връзка с издаването на заповед за издаване на безсрочен спортен лиценз на Сдружение с нестопанска цел за осъществяване на общественополезна дейност „*******“, и издаването на самия лиценз не са в частен интерес – негов или на свързано с него лице по смисъла на § 1, т. 15, б. „а“ от ДР на ЗПКОНПИ.
Липсата на който и да е елемент от понятието „конфликт на интереси“ обуславя невъзможност за нарушаване на забраните по Глава Втора от ЗПУКИ (отм.), които представляват негова проявна форма.
По отношение на твърденията в сигнала за евентуален конфликт на интереси по отношение на Сдружение „*****“ и Сдружение с нестопанска цел за осъществяване на общественополезна дейност „*******“, следва да се отбележи, че юридическите лица не попадат в субективния обхват на конфликта на интереси. 
  
Предвид изложеното, Комисията за противодействие на корупцията и за отнемане на незаконно придобитото имущество, на основание чл. 74, ал. 1 и 2 от ЗПКОНПИ 


РЕШИ:

НЕ УСТАНОВЯВА конфликт на интереси по отношение на Красен К. Кралев – министър на младежта и спорта с ЕГН *********, лице, заемащо висша публична длъжност по смисъла на чл. 6, ал. 1, т. 3, предложение трето от ЗПКОНПИ, във връзка с издаването на Заповед № РД-10-1/18.04.2019г. за отнемане на спортната лицензия № ***** на Сдружение „*******“, поради липса на частен интерес, негов или на свързано с него лице по смисъла на § 1, т. 15, б. „а“ от ДР на ЗПКОНПИ. 
НЕ УСТАНОВЯВА конфликт на интереси по отношение на Стоян Х. Андонов – заместник министър на младежта и спорта с ЕГН ********, лице, заемащо висша публична длъжност по смисъла на чл. 6, ал. 1, т. 3, предложение четвърто от ЗПКОНПИ, във връзка с издаването на Заповед № РД-10-2/19.04.2019г. за издаване на безсрочен спортен лиценз на Сдружение с нестопанска цел за осъществяване на общественополезна дейност „*******“, ЕИК *********, и спортен лиценз № *, поради липса на частен интерес, негов или на свързано с него лице по смисъла на § 1, т. 15, б. „а“ от ДР на ЗПКОНПИ. 

Препис от решението да се изпрати на Софийска градска прокуратура, с оглед преценка за реализиране на правомощията по чл. 76, ал. 2 от ЗПКОНПИ.

Препис от решението да се изпрати на ****** по ***. № ***** по описа на ***.

С РЕШЕНИЕТО ДА БЪДЕ ЗАПОЗНАТА дирекция „Противодействие на корупцията“. 

	
КОМИСИЯ:

Заместник - председател:………………/Антон Славчев/

Член:………………………………../Антоанета Цонкова/

Член:…………………...……………....…/Пламен Йоцов/

